

adatkezelési tájékoztató

Budapest főváros levéltára foglalkoztatási jogviszony létesítésének előkészítéséhez, illetve kezdeményezéséhez kapcsolódó adatkezeléseihez

Budapest főváros levéltára

# adatkezelési tájékoztató

## preambulum

**Budapest Főváros Levéltára** (rövidített neve: BFL, továbbiakban: Levéltár) álláspályázatra jelentkezéshez, foglalkoztatási jogviszony előkészítéséhez kapcsolódó adatkezeléséről.

**A BFL Budapest Főváros Önkormányzata által fenntartott költségvetési szerv, amely a köziratokról, a közlevéltárakról és a magánlevéltári anyag védelméről szóló 1995. évi LXVI. törvény (továbbiakban: Ltv.) 16. §-a alapján általános levéltárként működik. A BFL az Ltv-ben meghatározottak szerint közfeladatot lát el.**

A Levéltár, mint személyes adatok kezelője (úgyis, mint: Adatkezelő) jelen nyilatkozatával tájékoztatja az érintetteket az álláspályázatra jelentkezéshez, foglalkoztatási jogviszony előkészítéséhez kapcsolódó eljárása során követett adatkezelési gyakorlatáról, a kezelésébe került személyes adatok védelme érdekében megtett intézkedéseiről és az érintettek jogorvoslati lehetőségeiről.

A jelen adatkezelési tájékoztató az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelet (a továbbiakban: GDPR) 13. cikkének rendelkezésein, valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), annak különösen 14.§ (a) pontján ill. 16. §-án alapul, amely szerint az érintettet az adatkezelés megkezdése előtt egyértelműen és részletesen tájékoztatni kell az adatai kezelésével kapcsolatos minden tényről, így különösen az adatkezelés céljáról és jogalapjáról, az adatkezelésre és (amennyiben van) az adatfeldolgozásra jogosult személyéről, az adatkezelés időtartamáról, az esetleges adattovábbításról, illetve arról, hogy kik ismerhetik meg az adatokat. A tájékoztatásnak ki kell terjednie az érintett adatkezeléssel kapcsolatos jogaira és jogorvoslati lehetőségeire is.

A tájékoztatóban lévő fogalmakhoz tartozó értelmező rendelkezésekről az általános adatvédelmi rendelet 4. cikke és az Infotv. 3. §-a rendelkezik.

## adatkezelő adatai

| Neve: | Budapest Főváros Levéltársa |
| --- | --- |
| Képviseli | dr. Kenyeres István főigazgató |
| Székhelye: | 1139-Budapest, Teve utca 3-5. |
| Kapcsolattartási adatok |  |
| Telefon | +36-1-298-7500 |
| E-mail cím: | titkarsag@bparchiv.hu |
| Adatkezelő honlapjának elérhetősége: | [www.bparchiv.hu](http://www.bparchiv.hu) |
|  |  |

## adatvédelmi tisztviselő

| Neve: | dr. Kaveczki Andrea |
| --- | --- |
| E-mail cím: | adatvedelem@bparchiv.hu |

## adatkezelés célja, a Kezelt adatok köre és jogalapja

|  |
| --- |
| **Adatkezelés célja:** Munkaviszony létesítéséhez kapcsolódó adatok kezelése és az alkalmazási feltételek megvalósulásának vizsgálata. |
| **Kezelt személyes adatok köre:** | **Adatkezelés jogalapja:** |
| A pályázó által az önéletrajzában és annak mellékletében megadott, a képzettségi, képesítési követelményeknek történő megfelelést igazoló, valamint a munkaviszony létesítéséhez szükséges feltételek teljesülésének ellenőrzéséhez szükséges személyes adatok.Így különösen a pályázó:* neve (vezetéknév/utónév),
* lakóhelye/tartózkodási helye,
* telefonszáma, e-mail címe,
* legmagasabb iskolai végzettsége (több végzettség esetén valamennyi),
* szakképzettsége(i),
* iskolarendszeren kívüli oktatás keretében szerzett szakképesítése(i), valamint meghatározott munkakör betöltésére jogosító okiratok adatai,
* tudományos fokozata,
* idegennyelv-ismerete,
* a korábbi jogviszonyban töltött időtartamok megnevezése,
* a munkahely megnevezése,
* a megszűnés módja, időpontja,

A pályázati eljárásban a végzettséget igazoló bizonyítványt, igazolást a pályázónak nem kell csatolnia. Azokat kizárólag a kiválasztott munkavállaónak kell bemutatnia a jogiszony létesítése előtt.Hatósági erkölcsi bizonyítvány, amelyet a pályázat benyújtásakor a pályázónak **nem kell csatolnia**, azt kizárólag a kiválasztott jelöltnek kell bemutatnia a jogiszony létesítése előtt. | Az adatkezelés a GDPR 6. cikk (1) bekezdés e) pontján alapul, amely szerint az adatkezelés a Levéltárra ruházott közérdekű feladat ellátásához szükséges: tekintettel a Ltv. 16. § (1)-(2) bekezdéseire.A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) meghatározza a levéltárakban alkalmazottak foglalkoztatásának egyes kérdéseit, a levéltárnál foglalkoztatottak képesítési előírásait pedig a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet tartalmazza.A kiválasztásra került jelölt esetében a munkaköri egészségügyi alkalmasság esetén az egészségügyi adat kezelése a GDPR 6. cikk (1) bekezdésének e) pontján túl a GDPR 9. cikk (2) bekezdés h) pontján alapul.Különleges adat esetén a GDPR 10. cikke szerint a büntetőjogi felelősség megállapítására vonatkozó határozatokra és a bűncselekményekre, illetve a kapcsolódó biztonsági intézkedésekre vonatkozó személyes adatoknak a 6. cikk (1) bekezdése alapján történő kezelésére kizárólag abban az esetben kerülhet sor, ha az adatkezelést az érintett jogai és szabadságai tekintetében megfelelő garanciákat nyújtó uniós vagy tagállami jog lehetővé teszi. A Kultv. 94. § (1) – (2) bekezdései szerint az állami és önkormányzati fenntartású közlevéltárakban foglalkoztatott az lehet, aki – többek között - büntetlen előéletű és nem áll a tevékenység folytatását kizáró foglalkozástól eltiltás hatálya alatt. |

## A személyes adatok forrása

Az Adatkezelő által kezelt személyes adatai a pályázati eljárás során Ön által rendelkezésre bocsátott forrásokból származnak. Az Adatkezelő nem kezel nyilvánosan hozzáférhető forrásokból származó adatokat a pályázati eljárással összefüggésben.

Az Adatkezelő nem hoz kizárólag automatizált adatkezelésen – ideértve a profilalkotást is – alapuló olyan döntést, melynek hatálya kiterjedne az Érintettre, avagy a pályázati eljárással összefüggésben az Érintettre nézve joghatással járna.

## A személyes adatok címzettjei

A pályázók által benyújtott pályázati anyagot a BFL kiválasztási eljárásban részt vevő és arra feljogosított munkatársai ismerhetik meg.

Az Adatkezelő a kiválasztott pályázó foglalkozás-egészségügyi alkalmasságának megállapítása érdekében dr. Szabadits Péter foglalkozás egészségügyi orvos (Unimed Extra Kft., 1024 Budapest, Margit körút 97. ) részére ad át a vizsgálat lefolytatásához szükséges adatokat.

A ki nem választott pályázók pályázat során kezelt személyes adatai vonatkozásában az Adatkezelő és valamely más természetes vagy jogi személy között adattovábbítás nem történik.

Az Adatkezelő harmadik országba vagy nemzetközi szervezet részére nem továbbít személyes adatokat.

## Személyes adatok tárolásának ideje

Az adatkezelés időtartama az adatkezelési célokhoz kapcsolódik.

A BFL, mint álláspályázatot hirdető az álláspályázati jelentkezés keretében benyújtott személyes adatokat a pályázat elbírálásáig kezeli, utána – a munkaviszony létesítésére kiválasztott jelölt adatainak kivételével – haladéktalanul törli azokat.

A BFL a nyertes pályázó adatait a közfeladatot ellátó szervek iratkezelésére vonatkozó jogszabályi követelmények szerint iktatja, és az iktatott iratok között a mindenkor hatályos irattári tervben meghatározott selejtezési időig, illetve – ennek hiányában – levéltárba adásáig kezeli. Az adatokat (iratokat) a Levéltár a hatályos Iratkezelési Szabályzata és Irattári tervében meghatározott őrzési idő eltelte után a levéltárba adandó iratok kivételével törli (iratokat selejtezi), illetve a levéltárba adással a személyes adatok kezelése a BFL-nél a mindenkor hatályos levéltári jogszabályok alapján történik

## Adatbiztonsági intézkedésekről szóló tájékoztatás

Adatkezelő önkormányzati költségvetési szerv, amelynek működése szabályozott, az irattározás rendjére és az informatikai rendszer(ek) működésére belső szabályozásokat és kontrollokat alkalmaz.

Adatkezelő gondoskodik a birtokába kerülő személyes adatok biztonságáról, megteszi továbbá azokat a technikai és szervezési intézkedéseket és kialakította azokat az eljárási szabályokat, amelyek az Infotv., a Rendelet, valamint az egyéb adat- és titokvédelmi szabályok érvényre juttatásához szükségesek.

Adatkezelő megfelelő intézkedésekkel, szerverszintű és alkalmazásszintű védelmi eljárásokkal gondoskodik arról, hogy informatikai rendszere és hálózata egyaránt védett legyen a számítógéppel támogatott csalás, kémkedés, szabotázs, vandalizmus, tűz és árvíz, továbbá a számítógépvírusok, a számítógépes betörések és a szolgáltatáskieséshez vezető támadások ellen.

## Az érintett adatkezeléssel kapcsolatos jogai

1. az átlátható tájékoztatáshoz való jog: jelen tájékoztatóval az adatkezelő információt nyújt az adatkezelés körülményeiről, vagyis többek közt arról, hogy az Ön személyes adatait ki, milyen célból, milyen alapon és meddig kezeli, valamint, hogy Önt az adatkezeléssel összefüggésben milyen jogok illetik meg, és az adatkezelésre vonatkozó kérdéseivel, panaszával kihez fordulhat;

2. a személyes adataihoz való hozzáférés joga: Ön bármikor megkérdezheti az adatkezelőtől, hogy személyes adatainak kezelése folyamatban van-e, az adatkezelésről teljes körű tájékoztatást kérhet, továbbá kérheti, hogy személyes adatairól másolatot kapjon;

3. a személyes adatai helyesbítéséhez való jog: Ön kérheti, hogy az adatkezelő az Ön pontatlan személyes adatait javítsa ki, vagy ha hiányosak, azokat egészítse ki;

4. személyes adatainak törléséhez való jog: Ön kérheti, hogy személyes adatait – ha azt a jogszabályok lehetővé teszik - az adatkezelő törölje;

5. az adatkezelés korlátozásához való jog: Ön (pl. jogi igények előterjesztése, érvényesítése vagy védelme érdekében) kérheti, hogy személyes adatait az adatkezelő csak tárolja, és más módon ne kezelje;

6. a helyesbítésről, törlésről vagy adatkezelés-korlátozásról tájékoztatott címzettek személyére vonatkozó tájékoztatás: kérésére tájékoztatjuk Önt a hivatkozott címzettekről;

7. adathordozhatósághoz való jog: kérheti, hogy az Ön által az adatkezelő rendelkezésére bocsátott személyes adatait tagolt, széles körben használt, géppel olvasható formátumban megkapja az adatkezelőtől, vagy – ha ez technikailag megvalósítható – az adatkezelő azokat egy másik adatkezelőnek továbbítsa. Ez a jog csak a hozzájárulás vagy szerződés alapján kezelt adatok vonatkozásában illeti meg Önt, feltéve, hogy az adatkezelés automatizált eszközökkel történik;

8. tiltakozáshoz való jog: Ön bármikor tiltakozhat személyes adatainak kezelése ellen, feltéve, hogy az adatkezelés jogalapja jogos érdek vagy az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;

9. automatizált döntéshozatal elleni fellépéshez való jog: kérheti, hogy ne terjedjen ki Önre a döntés hatálya. Kérjük, jelezze, ha ilyet észlel! Ha a jelen tájékoztató nem tartalmaz információkat az automatizált döntéshozatalról, akkor az ez elleni fellépéshez való jog értelemszerűen nem releváns.

10. jogorvoslathoz való jog: jogainak megsértése esetén a Levéltár adatvédelmi tisztviselőjéhez vagy a Nemzeti Adatvédelmi és Információszabadság Hatósághoz vagy bírósághoz fordulhat.

Kérjük az érintettet, hogy ha úgy érzi, hogy az Adatkezelő megsértette a személyes adatok védelméhez fűződő jogát, akkor vegye fel velünk a kapcsolatot, hogy az esetleges jogsértést orvosolhassuk.

**A BFL adatvédelmi tisztviselője és elérhetőségei:**

dr. Kaveczki Andrea

adatvedelem@bparchiv.hu

Tájékoztatjuk az érintetteket, hogy igényüket polgári bíróság előtt is érvényesíthetik, vagy kérhetik a Nemzeti Adatvédelmi és Információszabadság Hatóság segítségét is. Erre, valamint az Adatkezelő kötelezettségeire vonatkozó részletes törvényi rendelkezéseket az információs önrendelkezési jogról és az információszabadságról szóló 2011. évi CXII. törvény (Infotv.) tartalmazza.

Jogorvoslati lehetőséggel, panasszal a Nemzeti Adatvédelmi és Információszabadság Hatóságnál lehet élni:

Név: **Nemzeti Adatvédelmi és Információszabadság Hatóság**

Székhely: 1055 Budapest, Falk Miksa u. 9-11.

Honlap: http://www.naih.hu

Telefon: +36 (1) 391-1400

Telefax: +36 (1) 391-1410

E-mail: ugyfelszolgalat@naih.hu

Magyarországon a pert - az érintett választása szerint - az érintett lakóhelye vagy tartózkodási helye szerinti törvényszék előtt is megindíthatja.

Hatályos: 2024. november 1.